pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-โฆษกรัฐบาลเผย "นายกฯ" ขอกลุ่ม 608 และเด็กนักเรียน เร่งฉีดวัคซีนเข็มกระตุ้นเพื่อลดเหตุที่ทำให้อาการหนักและเสียชีวิต
วันศุกร์ที่ 5 สิงหาคม 2565
โฆษกรัฐบาลเผย "นายกฯ" ขอกลุ่ม 608 และเด็กนักเรียน เร่งฉีดวัคซีนเข็มกระตุ้นเพื่อลดเหตุที่ทําให้อาการหนักและเสียชีวิต
โฆษกรัฐบาลเผย "นายกฯ" ขอกลุ่ม 608 และเด็กนักเรียน เร่งฉีดวัคซีนเข็มกระตุ้นเพื่อลดเหตุที่ทําให้อาการหนักและเสียชีวิต   พร้อมเตือนผู้ที่ลักลอบจําหน่ายยารักษาโควิด-19 โดยไม่ได้รับอนุญาต ถูกจับกุม ต้องรับโทษทั้งปรับและจําคุก
วันนี้ (5 ส.ค.65) นายธนกร วังบุญคงชนะ โฆษกประจําสํานักนายกรัฐมนตรี เปิดเผยรายงานสถานการณ์การแพร่ระบาดของโควิด-19 วันนี้ (5 สิงหาคม 2565) พบผู้ติดเชื้อโควิด-19 ผู้ป่วยรายใหม่ (รักษาตัวในโรงพยาบาล) จํานวน 2,253 ราย โดยเป็นผู้ป่วยในประเทศทั้ง 2,253 ราย รวมผู้ป่วยสะสม 2,377,543 ราย (ตั้งแต่ 1 มกราคม 2565) ขณะที่หายป่วยกลับบ้าน 2,483 ราย รวมหายป่วยสะสม 2,379,845 ราย (ตั้งแต่ 1 มกราคม 2565) โดยมีผู้ป่วยกําลังรักษา 21,113 รายและเสียชีวิต 34 ราย รวมเสียชีวิตสะสม 9,828 ราย (ตั้งแต่ 1 มกราคม 2565) ทั้งนี้มีจํานวนผู้ป่วยปอดอักเสบ รักษาตัวอยู่ในโรงพยาบาล 911 ราย ส่วนภาพรวมการฉีดวัคซีนโควิด-19 สรุปจํานวนผู้ที่ได้รับวัคซีนสะสม ตั้งแต่ 28 ก.พ. 2564 - 3 ส.ค. 2565 รวมทั้งสิ้น 141,722,388 โดส (ซึ่งรวมยอดสะสมการให้บริการฉีดวัคซีนโควิด - 19 แก่กลุ่มเด็กอายุ 5 - 11 ปี ตั้งแต่วันที่ 1 ก.พ. - 3 ส.ค. 2565 จํานวน 5,536,728 โดส) จําแนกเป็นผู้ที่ได้รับวัคซีนเข็มที่ 1 จํานวน 57,147,522 โดส วัคซีนเข็มที่ 2 จํานวน 53,516,671 โดส และวัคซีนเข็มที่ 3 (ขึ้นไป) จํานวน 31,058,195 โดส
โฆษกประจําสํานักนายกรัฐมนตรี กล่าวเพิ่มเติมว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ติดตามสถานการณ์การแพร่ระบาดของโควิด-19 โดยเฉพาะตัวเลขผู้ป่วยอาการหนักและเสียชีวิตที่มีนัยเพิ่มขึ้น ซึ่งรายงานพบว่าส่วนใหญ่ของผู้ที่มีอาการหนักและเสียชีวิตยังไม่ได้รับวัคซีนเข็มกระตุ้นและอยู่ในกลุ่ม 608 จึงขอให้ประชาชน โดยเฉพาะในกลุ่ม 608 และเด็กนักเรียน เร่งเข้ารับการฉีดวัคซีนเข็มกระตุ้นให้ครอบคลุมมากขึ้น ซึ่งขณะนี้สถานพยาบาลภาครัฐและเอกชนหลายแห่งได้มีการเปิด walk in เพื่อให้บริการฉีดวัคซีนฟรีสําหรับประชาชนแล้ว พร้อมกันนี้นายกรัฐมนตรียังย้ําไปถึงประชนให้หลีกเลี่ยงการซื้อยาเถื่อนรักษาโควิด-19 มารับประทานเอง เพราะหากได้รับยาที่ไม่มีคุณภาพทําให้เกิดการดื้อยา และไม่หายจากการเจ็บป่วย รวมทั้งยังเสี่ยงต่อการแพร่เชื้อไปยังผู้อื่นส่งผลถึงชีวิตได้ และขอเตือนผู้ที่ลักลอบจําหน่ายยารักษาโควิด-19 โดยไม่ได้รับอนุญาตนั้น ต้องรับโทษทั้งปรับและจําคุก ซึ่งหากตรวจพบเจ้าหน้าที่จะมีการดําเนินคดีถึงที่สุด
-----------------
รัฐบาลไทย-ข่าวทำเนียบรัฐบาล-กระทรวงเกษตรฯ ส่งเสริมเกษตรกรเพิ่มรายได้ ปลูกพืชพลังงานในพื้นที่ทำการเกษตร
วันพฤหัสบดีที่ 19 พฤษภาคม 2565
กระทรวงเกษตรฯ ส่งเสริมเกษตรกรเพิ่มรายได้ ปลูกพืชพลังงานในพื้นที่ทําการเกษตร
กระทรวงเกษตรฯ ส่งเสริมเกษตรกรเพิ่มรายได้ ปลูกพืชพลังงานในพื้นที่ทําการเกษตร เพื่อสร้างเสถียรภาพทางด้านพลังงานให้แก่ประเทศ
วันนี้(19พ.ค.65)นายสมชวนรัตนมังคลานนท์รองปลัดกระทรวงเกษตรและสหกรณ์เป็นประธานการประชุมคณะกรรมการร่วมการสร้างความมั่นคงอย่างยั่นยืนให้แก่เกษตรกรด้วยการผลิตไฟฟ้าและพลังงานความร้อนจากพืชพลังงานเพื่อชุมชนและเศรษฐกิจฐานรากครั้งที่1/2565โดยมีนางดาเรศร์กิตติโยภาสคณะที่ปรึกษารัฐมนตรีว่าการกระทรวงเกษตรและสหกรณ์ในฐานะที่ปรึกษาคณะกรรมการร่วมฯพร้อมด้วยนายธัญญาเนติธรรมกุลรองปลัดกระทรวงทรัพยากรธรรมชาติและสิ่งแวดล้อมและหน่วยงานที่เกี่ยวข้องอาทิกระทรวงทรัพยากรธรรมชาติและสิ่งแวดล้อมกระทรวงพลังงานสภาอุตสาหกรรรมแห่งประเทศไทยเข้าร่วมประชุมณห้องประชุม1403กระทรวงเกษตรและสหกรณ์และผ่านระบบCloud Zoom Meeting
นายสมชวนกล่าวว่ากระทรวงเกษตรและสหกรณ์ภายใต้การนําของรัฐมนตรีว่าการกระทรวงเกษตรและสหกรณ์(ดร.เฉลิมชัยศรีอ่อน)มีความห่วงใยต่อพี่น้องเกษตรกรที่ทําการเพาะปลูกในพื้นที่ทําการเกษตรที่ขาดศักยภาพจึงวางแนวทางในการส่งเสริมการเพิ่มรายได้ให้กับเกษตรกรโดยการปลูกพืชพลังงานในพื้นที่ทําการเกษตรที่ยังขาดศักยภาพรวมถึงส่งเสริมให้มีการนําวัสดุเหลือใช้ทางการเกษตรมาใช้ประโยชน์อย่างเต็มประสิทธิภาพเพื่อสร้างเสถียรภาพทางด้านพลังงานให้แก่ประเทศ
นายสมชวนกล่าวต่อไปว่าจากแนวทางดังกล่าวกระทรวงเกษตรและสหกรณ์ร่วมกับกระทรวงพลังงานกระทรวงทรัพยากรธรรมชาติและสิ่งแวดล้อมและสภาอุตสาหกรรมแห่งประเทศไทยได้ร่วมลงนามความร่วมมือการสร้างความมั่นคงอย่างยั่งยืนให้แก่เกษตรกรด้วยการผลิตไฟฟ้าและพลังงานความร้อนของพืชพลังงานเพื่อชุมชนและเศรษฐกิจฐานรากเมื่อวันที่17ธันวาคม2564โดยมีวัตถุประสงค์คือ1)เพื่อส่งเสริมและสนับสนุนการดําเนินการสร้างความมั่นคงอย่างยั่งยืนให้แก่เกษตรกรด้วยการผลิตไฟฟ้าและพลังงานความร้อนจากพืชพลังงาน2)เพื่อชุมชนและเศรษฐกิจฐานรากภายใต้แนวทางตลาดนําการผลิตและ3)เพื่อเป็นทางเลือกให้เกษตรกรมีรายได้เพิ่มขึ้นอย่างยั่งยืนและสร้างความมั่นคงทางด้านพลังงานของประเทศซึ่งภายใต้ร่างความร่วมมือฯดังกล่าวรัฐมนตรีว่าการกระทรวงเกษตรและสหกรณ์ได้ลงนามคําสั่งแต่งตั้งคณะกรรรมการร่วมการสร้างความมั่นคงอย่างยั่นยืนให้แก่เกษตรกรด้วยการผลิตไฟฟ้าและพลังงานความร้อนจากพืชพลังงานเพื่อชุมชนและเศรษฐกิจฐานรากโดยมีอํานาจหน้าที่อาทิกําหนดแผนส่งเสริมการผลิตไฟฟ้าและพลังงานความร้อนจากพืชพลังงานการกําหนดพื้นที่เป้าหมายที่มีศักยภาพการจัดทําแนวทางส่งเสริมการพิจารณาแนวทางการจัดทําโครงการนําร่องเพื่อเป็นต้นแบบและสามารถนําไปสู่การขยายผลในระยะต่อไปเป็นต้น
ในการนี้ที่ประชุมได้รับทราบคําสั่งแต่งตั้งคณะกรรมการร่วมฯ 7กิจกรรมได้แก่1.การพิจารณาระดับความเหมาะสมของดินสําหรับการปลูกพืชพลังงาน 2.โครงการแหล่งน้ําในไร่นานอกเขตชลประทาน3.แผนส่งเสริมการปลูกแทนของการยางแห่งประเทศไทย4.การจัดการพื้นที่ไม่เหมาะสมไม้เศรษฐกิจโตเร็ว5.แนวทางการช่วยเหลือเกษตรกรในการปรับเปลี่ยนไปผลิตพืชพลังงาน6.ความเสี่ยงหรือความเป็นไปได้ที่อาจเกิดการผิดสัญญาในระบบเกษตรพันธสัญญาและ7.แนวทางการพิจารณาอัตรารับซื้อไฟฟ้าและเชื้อเพลิงชีวมวลอีกทั้งที่ประชุมยังร่วมกันพิจารณาและให้ความเห็นชอบร่างกรอบแนวทางการดําเนินงานของคณะกรรมการร่วมฯทั้ง7กิจกรรมซึ่งจะเร่งขับเคลื่อนในแต่ละกิจกรรมเพื่อให้บรรลุวัตถุประสงค์ในการสร้างความมั่นคงให้กับเกษตรกรชุมชนให้มีรายได้เพิ่มขึ้นอย่างยั่งยืนรวมถึงสร้างความมั่นคงทางด้านพลังงานของประเทศต่อไป.
รัฐบาลไทย-ข่าวทำเนียบรัฐบาล-ภรรยา นายเปรมชัย ยื่นหนังสือ-ใบรับรองแพทย์ ต่อรัฐมนตรีว่าการกระทรวงยุติธรรม ร้องขอย้ายสามีไปรักษาตัวโรงพยาบาลหลังป่วย 7 โรคเรื้อรัง
วันพุธที่ 29 ธันวาคม 2564
ภรรยา นายเปรมชัย ยื่นหนังสือ-ใบรับรองแพทย์ ต่อรัฐมนตรีว่าการกระทรวงยุติธรรม ร้องขอย้ายสามีไปรักษาตัวโรงพยาบาลหลังป่วย 7 โรคเรื้อรัง
ภรรยา นายเปรมชัย ยื่นหนังสือ-ใบรับรองแพทย์ ต่อรัฐมนตรีว่าการกระทรวงยุติธรรม ร้องขอย้ายสามีไปรักษาตัวโรงพยาบาลหลังป่วย 7 โรคเรื้อรัง ด้านรัฐมนตรีว่าการกระทรวงยุติธรรม ยันต้องทํากฎระเบียบ ไม่มีสิทธิพิเศษ เชื่อเรือนจํามีมาตรฐานดูแลให้ทุกคนปลอดภัย
เมื่อเวลา 10.00 น. ที่กระทรวงยุติธรรม นางคณิตา กรรณสูต ภรรยานายเปรมชัย กรรณสูต ผู้บริหาร บริษัท อิตาเลียนไทย ดีเวล๊อปเมนต์ จํากัด (มหาชน) ที่ถูกศาลตัดสินจําคุกคดีเสือดํา เดินทางมายังกระทรวงยุติธรรม เพื่อมาดักรอ ยื่นหนังสื่อขอความเป็นธรรม ถึง นายสมศักดิ์ เทพสุทิน รัฐมนตรีว่าการกระทรวงยุติธรรม
นางคณิตา กล่าวว่า วันนี้ตนมายื่นหนังสือเพื่อขอความเห็นใจ อยากให้นายเปรมชัยอยู่ใกล้แพทย์ในโรงพยาบาล เพราะนายเปรมชัยมีปัญหาด้านสุขภาพ เป็นโรคเรื้อรัง ทั้งเบาหวาน ความดัน โรคหัวใจ และพึ่งผ่าตัดตามา โดยเฉพาะโรคเบาหวานที่เป็นหนัก เป็นแผลที่เท้าพึ่งคว้านเนื้อ นอกจากนี้ขณะนี้มีการแพร่ระบาดของไวรัสโควิด-19 ตนกลัวว่า นายเปรมชัยจะติดโควิดในเรือนจําแล้วอาการจะหนักเพราะเป็นโรคเรื้อรัง 7 ประเภทที่อันตราย เกรงว่าเครื่องมือของเรือนจําจะดูแลได้ไม่ดีพอ อยากให้สามีของตนมีความปลอดภัยในชีวิต จึงมายื่นหนังสือเพื่อขอให้ย้ายนายเปรมชัยไปรักษายังโรงพยาบาล ซึ่งที่ผ่านมาตนและลูกชายได้ยื่นหนังสือถึงกรมราชทัณฑ์ไปแล้ว 4 ครั้ง แต่ยังไม่มีความคืบหน้าเลย และวันนี้ตนได้นําใบรับรองแพทย์ของนายเปรมชัยมายื่นให้ด้วย
นายสมศักดิ์ กล่าวว่า ทุกอย่างต้องทําระเบียบของราชการเราจะทําตามใจใครไม่ได้ ต้องทําตามกฎ เพราะสังคมจะวิพากษ์วิจารณ์ได้ว่าเราให้สิทธิพิเศษกับคนบางคน ตนยืนยันไม่ให้สิทธิพิเศษกับใคร กฎต้องเป็นกฎ ทุกคนต้องเท่าเทียมกัน คดีนี้สังคมจับตามองเป็นอย่างมาก ตนก็เห็นใจแต่ทุกอย่างต้องทําตามกฎระเบียบ ส่วนการดูแลผู้ต้องขังของกรมราชทัณฑ์ตนมั่นใจว่าทําได้ดีแล้วตามมาตรฐาน มีระบบการดูแลที่ดีพยายามทําให้ทุกคนปลอดภัยที่สุดตามที่เราจะทําได้ โดยเรื่องนี้ตนมอบหมายให้ นายสหการณ์ เพ็ชรนรินทร์ รองปลัดกระทรวงยุติธรรม ดําเนินการตามขั้นตอนของกฎหมาย
นายสหการณ์ เพ็ชรนรินทร์ รองปลัดกระทรวงยุติธรรม กล่าวว่า หากพบว่าในพื้นที่ดูแลอาการไม่ไหวเราจะมีการพิจารณา แต่จากที่รับทราบรายงานมาในด้านปัญหาสุขภาพของผู้ต้องขังนั้น เราได้ดูแลตามระบบระเบียบตลอดเสมอมา ยืนยันว่าการดูแลผู้ต้องขังของกรมราชทัณฑ์ไม่เคยปล่อยปะละเลยแต่อย่างใด และไม่เคยปล่อยให้ผู้ต้องขังถึงขั้นเจ็บป่วยถึงขั้นมีอาการย่ําแย่ ส่วนบุคคลไหนมีอาการป่วยเราก็นําส่งโรงพยาบาลราชทัณฑ์ทันทีโดยมีหมอในพื้นที่คอยดูแลอย่างใกล้ชิด
รัฐบาลไทย-ข่าวทำเนียบรัฐบาล-นายเยฟเกนี โตมีฮิน เอกอัครราชทูตสหพันธรัฐรัสเซียประจำประเทศไทย และคณะ เข้าเยี่ยมคารวะ รมว.วธ.
วันจันทร์ที่ 8 พฤศจิกายน 2564
นายเยฟเกนี โตมีฮิน เอกอัครราชทูตสหพันธรัฐรัสเซียประจําประเทศไทย และคณะ เข้าเยี่ยมคารวะ รมว.วธ.
นายเยฟเกนี โตมีฮิน เอกอัครราชทูตสหพันธรัฐรัสเซียประจําประเทศไทย และคณะ เข้าเยี่ยมคารวะ รมว.วธ.
วันที่ ๘ พฤศจิกายน ๒๕๖๔ เวลา ๑๓.๓๐ น. นายเยฟเกนี โตมีฮิน (H.E. Mr. Evgeny Tomikhin) เอกอัครราชทูตสหพันธรัฐรัสเซียประจําประเทศไทย และคณะ เข้าเยี่ยมคารวะ นายอิทธิพล คุณปลื้ม รัฐมนตรีว่าการกระทรวงวัฒนธรรม เพื่อหารือความร่วมมือด้านวัฒนธรรมระหว่างสหพันธรัฐรัสเซียและราชอาณาจักรไทย โดยมี นางยุถิกา อิศรางกูร ณ อยุธยา รองปลัดกระทรวงวัฒนธรรม และนางสาวอุรุษยา อินทรสุขศรี ผู้อํานวยการกองการต่างประเทศ รวมทั้งเจ้าหน้าที่ที่เกี่ยวข้องเข้าร่วม ณ ห้องรับรอง ชั้น ๗ อาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” ชื่นชมภาพรวมการจัดงานเคาท์ดาวน์ ฉลองปีใหม่ 2565 เป็นไปด้วยดี ผู้จัด-ผู้เข้าร่วมงาน ขานรับมาตรการ สร้างมาตรฐานการจัดงานเฉลิมฉลองที่ปลอดภัยแก่คนไทย
วันเสาร์ที่ 1 มกราคม 2565
โฆษกรัฐบาลเผย “นายกฯ” ชื่นชมภาพรวมการจัดงานเคาท์ดาวน์ ฉลองปีใหม่ 2565 เป็นไปด้วยดี ผู้จัด-ผู้เข้าร่วมงาน ขานรับมาตรการ สร้างมาตรฐานการจัดงานเฉลิมฉลองที่ปลอดภัยแก่คนไทย
โฆษกรัฐบาลเผย “นายกฯ” ชื่นชมภาพรวมการจัดงานเคาท์ดาวน์ ฉลองปีใหม่ 2565 เป็นไปด้วยดี ผู้จัด-ผู้เข้าร่วมงาน ขานรับมาตรการ สร้างมาตรฐานการจัดงานเฉลิมฉลองที่ปลอดภัยแก่คนไทย
วันนี้ (1 มกราคม 2565) นายธนกร วังบุญคงชนะ โฆษกประจําสํานักนายกรัฐมนตรี เผยว่า พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมและขอบคุณความร่วมมือของทุกภาคส่วนที่จัดงานฉลองวันส่งท้ายปีเก่าต้อนรับปีใหม่ 2565 ในหลาย ๆ พื้นที่ที่มีการจัดงานทั่วประเทศไทย โดยยังคงความเรียบร้อย และรักษามาตรการป้องเองกันตนเองสูงสุดแบบครอบจักรวาล (Universal Prevention) และ มาตรการ Covid Free Setting ซึ่งผู้จัดงาน ผู้ให้บริการ และผู้เข้าร่วมงานทุกคนต้องได้รับวัคซีนครบโดส ที่สําคัญ งดจัดงานในสถานที่ปิด ให้จัดกิจกรรมในสถานที่เปิดโล่งเท่านั้น จํากัดจํานวนคน คัดกรองผู้เข้าร่วมงานด้วย ATK เพื่อความปลอดภัยของคนไทยทุกคน
นายธนกร กล่าวเพิ่มเติมว่า สําหรับบรรยากาศ การฉลองทั่วประเทศไทยในภาพรวมเป็นไปด้วยดี อาทิ ในกรุงเทพมหานคร ณ ลานด้านหน้า ศูนย์การค้า “เซ็นทรัลเวิลด์” บริเวณ “ศูนย์การค้าไอคอนสยาม” และ “สยามพารากอน” ประชาชนที่มาร่วมงาน สวมหน้ากากอนามัย และคณะผู้จัดได้ ดําเนินมาตรการ คัดกรองตรวจ ATK และผลฉีดวัคซีน 2 เข็มอย่างเคร่งครัด นอกจากนี้ ทุกพื้นที่ยังอยู่ภายใต้มาตรการความปลอดภัยขั้นสูงสุดระดับ SHA Plus ตามที่ภาครัฐกําหนด นับว่าเป็นการกระตุ้นเศรษฐกิจการท่องเที่ยว และสร้างบรรยากาศต้อนรับปีใหม่ที่เต็มไปด้วยความสุขและความปลอดภัย ขณะที่ในส่วนภูมิภาค การท่องเที่ยวแห่งประเทศไทยและจังหวัดภูเก็ต จัดงาน “AMAZING NEW CHAPTERS @PHUKET” ส่วนที่ เชียงใหม่ ณ อุทยานหลวงราชพฤกษ์ (หอคําหลวง) จัดการแสดงพลุชุด Lanna Celebration เพื่อมอบความสุข มอบกําลังใจ พร้อมชมแสงเหนือเพื่อต้อนรับการเริ่มต้นของปีใหม่ 2565 เป็นไปด้วยความเรียบร้อย ภายใต้มาตรการสาธารณสุขที่รัฐกําหนด เป็นการขานรับนโยบายภาครัฐในการเปิดประเทศ และกระตุ้นเศรษฐกิจในประเทศ ภายใต้มาตรการทางสาธารณสุขอย่างเคร่งครัด และเป็นตัวอย่างรูปแบบการจัดงานเฉลิมฉลองที่สร้างความปลอดภัยแก่ประชาชนที่มาร่วมงาน
สําหรับสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ในประเทศไทยวันนี้ (1 มกราคม 2565) พบผู้ติดเชื้อเพิ่ม รวม 3,011 ราย รวมยอดผู้ป่วยสะสม 2,197,583 ราย (ตั้งแต่ 1 เมษายน) ขณะที่หายป่วยกลับบ้านแล้ว 3,315 ราย ทําให้ตัวเลขรวมหายป่วยสะสม 2,144,383 ราย (ตั้งแต่ 1 เมษายน) โดยมีผู้ป่วยกําลังรักษา 32,929 ราย และเสียชีวิต 10 ราย ///
รัฐบาลไทย-ข่าวทำเนียบรัฐบาล-นายกฯ หนุนตั้ง “คณะทำงานฮาลาลไทยแลนด์” เพิ่มช่องทางการส่งออกสินค้าฮาลาล เจาะตลาดกลุ่มประเทศมุสลิม
วันพฤหัสบดีที่ 31 มีนาคม 2565
นายกฯ หนุนตั้ง “คณะทํางานฮาลาลไทยแลนด์” เพิ่มช่องทางการส่งออกสินค้าฮาลาล เจาะตลาดกลุ่มประเทศมุสลิม
.....
พลเอก ประยุทธ์ จันทร์โอชา นายกรัฐมนตรี ได้ติดตามความคืบหน้าการประชุมคณะกรรมการส่งเสริมสินค้าและผลิตผลการเกษตรมาตรฐานฮาลาล ที่ล่าสุดมีมติให้จัดตั้ง “คณะทํางานฮาลาลไทยแลนด์ (Thailand Halal Taskforce)”
.
เป็นการบูรณาการความร่วมมือทั้งภาครัฐและภาคเอกชน ดําเนินการภายใต้แผนปฏิบัติการฮาลาล (Thailand Halal Blueprint) ซึ่งเป็นแผนแม่บท สําหรับการพัฒนาอุตสาหกรรมฮาลาลของไทยให้มีศักยภาพในการแข่งขันในตลาดที่สําคัญ
.
ที่ผ่านมา ประเทศไทยเป็นผู้ผลิตและส่งออกอาหารอันดับ 13 ของโลก จึงมีศักยภาพในการผลิตและส่งออกสินค้าฮาลาล คาดว่า สินค้าฮาลาลของไทยจะสามารถเข้าถึงตลาดประชากรมุสลิมที่มีจํานวนกว่า 2,000 ล้านคน พร้อมดําเนินการต่อยอดโครงการลงทุนในเขตส่งเสริมอุตสาหกรรมเกษตรฮาลาล 5 จังหวัดภาคใต้ คือ ยะลา นราธิวาส ปัตตานี สตูล และสงขลา
.
นายกฯ ได้เล็งเห็นถึงความสําคัญของการขยายความร่วมมือด้านการค้าการลงทุนของไทยในต่างประเทศ เพื่อเพิ่มมูลค่าทางเศรษฐกิจ โดยเชื่อมั่นว่าคณะทํางานดังกล่าว จะสามารถเร่งรัดการขยายความร่วมมือด้านสินค้าเกษตรและอาหารมาตรฐานฮาลาล ซึ่งเป็นตลาดใหญ่มีมูลค่าตลาดกว่า 30 ล้านล้านดอลลาร์สหรัฐได้สําเร็จ จนเป็นที่ยอมรับจากผู้บริโภคได้ทั้งในประเทศและต่างประเทศ
.
อ่านเพิ่มเติม คลิกhttps://www.thaigov.go.th/news/contents/details/53090
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รฟม. ลงพื้นที่ติดตามตรวจสอบความปลอดภัยในการปฏิบัติงานก่อสร้าง
วันศุกร์ที่ 6 พฤษภาคม 2565
รฟม. ลงพื้นที่ติดตามตรวจสอบความปลอดภัยในการปฏิบัติงานก่อสร้าง
โครงการรถไฟฟ้าสายสีเหลือง ช่วงลาดพร้าว - สําโรง
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคมโดย สํานักงานความปลอดภัย อาชีวอนามัยและสภาพแวดล้อมในการทํางาน (สปอ.) ได้ลงพื้นที่ติดตามตรวจสอบความปลอดภัยในการปฏิบัติงานก่อสร้าง โครงการรถไฟฟ้าสายสีเหลือง ช่วงลาดพร้าว - สําโรง บริเวณสถานีลาดพร้าว 71 สถานีลาดพร้าว 83 และสถานีบางกะปิ โดยได้ตรวจสอบสภาพความปลอดภัยในการทํางานบนทางเดินฉุกเฉิน (Emergency Walkway) และความปลอดภัยในการทํางานบริเวณจุดติดตั้งโครงสร้าง Steel Guideway Beam ที่แยกบางกะปิ รวมไปถึงตรวจสอบความปลอดภัยในการใช้งานตู้ควบคุมไฟฟ้าภายในสถานี พร้อมทั้งเน้นย้ําให้เจ้าหน้าที่ผู้เกี่ยวข้อง ดําเนินการจัดเก็บและปิดคลุมวัสดุอุปกรณ์ที่ไม่ใช้งาน และยึดวัสดุอุปกรณ์ให้มีความมั่นคงแข็งแรงให้เรียบร้อย และให้เจ้าหน้าที่ทุกคนและผู้เกี่ยวข้องทุกหน่วยงานปฏิบัติตามมาตรฐานความปลอดภัยตามที่กฎหมายกําหนดอย่างเคร่งครัด เพื่อให้สอดคล้องตาม “ปฏิญญาว่าด้วยความปลอดภัยในการก่อสร้างโครงการระบบรถไฟฟ้าขนส่งมวลชน Zero Fatal Accident” ป้องกันไม่ให้เกิดเหตุอันไม่พึงประสงค์ ทั้งต่อบุคลากรของโครงการฯ และประชาชนผู้สัญจรบนถนนสาธารณะ นอกจากนี้ ยังได้เน้นย้ําให้เจ้าหน้าที่ปฏิบัติตามมาตรการป้องกันการแพร่ระบาดของโรคติดเชื้อไวรัส COVID-19 ตามข้อกําหนดของกระทรวงสาธารณสุข สามารถสอบถามข้อมูลโครงการฯ ได้ที่เว็บไซต์ www.mrta-yellowline.com เฟซบุ๊กแฟนเพจโครงการรถไฟฟ้าสายสีเหลือง และไลน์ @mrtyellowline หรือติดตามข้อมูลข่าวสาร รฟม. เพิ่มเติมได้ที่ เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทรศัพท์ 0 2716 4044
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All"
รัฐบาลไทย-ข่าวทำเนียบรัฐบาล-รมต.นร.อนุชา ลงพื้นที่ภาคใต้พบปะ รับฟังความคิดเห็นจากผู้นำศาสนา ผู้นำชุมชน เครือข่าย และประชาชน เน้นย้ำบูรณการประชาสัมพันธ์ สื่อสารด้วยภาษาที่เข้าใจง่ายสร้างความเข้าใจอย่างแท้จริง
วันจันทร์ที่ 14 กุมภาพันธ์ 2565
รมต.นร.อนุชา ลงพื้นที่ภาคใต้พบปะ รับฟังความคิดเห็นจากผู้นําศาสนา ผู้นําชุมชน เครือข่าย และประชาชน เน้นย้ําบูรณการประชาสัมพันธ์ สื่อสารด้วยภาษาที่เข้าใจง่ายสร้างความเข้าใจอย่างแท้จริง
รมต.นร.อนุชา ลงพื้นที่ภาคใต้พบปะ รับฟังความคิดเห็นจากผู้นําศาสนา ผู้นําชุมชน เครือข่าย และประชาชน เน้นย้ําบูรณการประชาสัมพันธ์ สื่อสารด้วยภาษาที่เข้าใจง่ายสร้างความเข้าใจอย่างแท้จริง
วันนี้ (14 กุมภาพันธ์ 2565) นายอนุชา นาคาศัย รัฐมนตรีประจําสํานักนายกรัฐมนตรีลงพื้นภาคใต้พบปะเครือข่ายประชาสัมพันธ์ในพื้นที่จังหวัดพัทลุง พร้อมรับฟังการนําเสนอกลไกการบริหารการสื่อสารจังหวัดชายแดนภาคใต้ของจังหวัดสงขลา และรับฟังความคิดเห็นจากผู้นําศาสนา ผู้นําชุมชน และประชาชนภาคใต้จังหวัดปัตตานี
ภายหลังการพบปะ รับฟังการนําเสนอ และความคิดเห็น รัฐมนตรีประจําสํานักนายกรัฐมนตรีกล่าวว่า การสื่อสารและการประชาสัมพันธ์ เป็นกลไกในการทําความเข้าใจระหว่างรัฐกับประชาชน เพื่อให้รับรู้เกี่ยวกับนโยบายของรัฐบาล โดยเฉพาะการสื่อสารให้ประชาชนเข้าใจ สามารถนําข้อมูลไปใช้ประโยชน์ได้อย่างถูกต้อง สิ่งสําคัญนอกเหนือจากการสื่อสารแล้วจะต้องเปิดรับฟังความคิดเห็นจากประชาชนและหน่วยงานที่เกี่ยวข้อง เพื่อให้เกิดการสื่อสารแบบสองทาง และสะท้อนข้อคิดเห็นต่อรัฐบาล เพื่อออกมาตรการในอนาคตให้สอดคล้องกับข้อคิดเห็นที่ไม่ก่อให้เกิดความขัดแย้งขึ้นในสังคม เครือข่ายประชาสัมพันธ์ จึงมีความสําคัญเพราะเป็นเครือข่ายที่ทําหน้าที่สื่อกลางในการเผยแพร่ข้อมูลข่าวสารสร้างความเข้าใจ และขยายผล ตลอดจนช่วยสร้างสรรค์สังคมแห่งการเรียนรู้ทั้งด้านการเมือง เศรษฐกิจและสังคมของประเทศ
นายอนุชาฯ กล่าวต่อไปว่า จังหวัดชายแดนภาคใต้ เป็นพื้นที่มีความสําคัญ มีความเปราะบางในหลายๆ ด้าน ที่ผ่านมาทุกภาคส่วนได้ให้ความสําคัญในการแก้ปัญหา และร่วมพัฒนามาอย่างต่อเนื่อง สําหรับกลไกการสร้างความเข้าใจถือเป็นกลไกที่สําคัญ เครือข่ายประชาสัมพันธ์ควรสื่อสารด้วยความเข้าใจเป็นอันดับแรก ด้วยภาษาที่เข้าใจง่าย อาจหยิบยกเรื่องราวในพื้นที่เป็นตัวอย่าง เพื่อให้ประชาชนในพื้นที่เห็นภาพและเข้าใจอย่างแท้จริง ในการแก้ปัญหาและมีความสําคัญอย่างยิ่ง เพราะจะทําให้ทุกคนเกิดความเข้าใจที่ถูกต้องและรับรู้รับทราบไปในทิศทางเดียวกันอย่างถูกต้อง ทั่วถึง กว้างขวาง และทันเหตุการณ์ ทั้งในภาวะปกติและภาวะวิกฤติ สร้างความเป็นปึกแผ่นของประชาชนในพื้นที่ ทั้งนี้ ต้องอาศัยความร่วมมือของทุกภาคส่วนเพื่อให้เกิดความเข้มแข็ง สามารถแก้ไขปัญหาได้อย่างยั่งยืน
“พลเอก ประยุทธ์ จันทร์โอชา นายกรัฐมนตรีมีความห่วงใยพี่น้องประชาชนในพื้นที่จังหวัดชายแดนภาคใต้ ตลอดระยะเวลาที่ผ่านมาได้สั่งการให้จัดทําโครงการและมาตรการด้านต่าง ๆ เพื่อยกระดับคุณภาพชีวิตประชาชนให้มีความเป็นอยู่ที่ดีขึ้น แต่ได้เผชิญความท้าทายกับปัญหาหลายด้าน รวมถึงการแพร่ระบาดของเชื้อไวรัสโควิด-19 ที่ทั่วโลกเผชิญปัญหานี้ ดังนั้น สิ่งสําคัญที่จะช่วยให้พี่น้องประชาชนได้ป้องกันตนเอง และเข้าใจถึงการดําเนินงานของรัฐบาล คือ การสร้างการรับรู้ และการประชาสัมพันธ์ข้อมูลข่าวสารไปยังพี่น้องประชาชน ให้เกิดความรู้ ความเข้าใจ ให้สามารถปรับตัวต่อการเปลี่ยนแปลงด้านต่างๆ เพื่อเตรียมความพร้อม สร้างภูมิคุ้มกันให้ตนเอง ให้มีความเข้มแข็งตั้งแต่ระดับครัวเรือน ชุมชน ไปจนถึงประเทศชาติ” นายอนุชา กล่าว
------------------------
รัฐบาลไทย-ข่าวทำเนียบรัฐบาล-นายกรัฐมนตรีร่วมยินดี “โปรจีน” อาฒยา ฐิติกุล นักกอล์ฟวัย 19 ปี คว้าแชมป์รายการแอลพีจีเอทัวร์ พร้อมขอบคุณนักกีฬาทุกคนที่สร้างชื่อเสียงให้ประเทศไทย
วันจันทร์ที่ 28 มีนาคม 2565
นายกรัฐมนตรีร่วมยินดี “โปรจีน” อาฒยา ฐิติกุล นักกอล์ฟวัย 19 ปี คว้าแชมป์รายการแอลพีจีเอทัวร์ พร้อมขอบคุณนักกีฬาทุกคนที่สร้างชื่อเสียงให้ประเทศไทย
นายกรัฐมนตรีร่วมยินดี “โปรจีน” อาฒยา ฐิติกุล นักกอล์ฟวัย 19 ปี คว้าแชมป์รายการแอลพีจีเอทัวร์ พร้อมขอบคุณนักกีฬาทุกคนที่สร้างชื่อเสียงให้ประเทศไทย
วันที่ 28 มี.ค. 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้ร่วมแสดงความยินดีกับ “โปรจีน” อาฒยา ฐิติกุล นักกอล์ฟหญิงวัย 19 ปี ที่คว้าแชมป์รายการแอลพีจีเอทัวร์ เจทีบีซี คลาสสิก ที่รัฐแคลิฟอร์เนีย ประเทศสหรัฐอเมริกา เป็นนักกอล์ฟหญิงชาวไทย คนที่ 6 ที่ครองแชมป์แอลพีจีเอ รายการแข่งขันกอล์ฟเมเจอร์ระดับโลก และเป็นแชมป์รายการนี้ที่อายุน้อยที่สุดในรอบ 6 ปี
นายกรัฐมนตรีชื่นชมพร้อมขอบคุณในความทุ่มเทของนักกีฬาทุกคนที่เข้าร่วมการแข่งขัน ทั้งที่ได้รับและไม่ได้รับรางวัล ผู้ฝึกสอน ผู้สนับสนุนนักกีฬา เนื่องจากการเข้าร่วมแข่งขันรายการระดับโลกเป็นการแสดงให้เห็นถึงศักยภาพของคนไทยให้เป็นที่ยอมรับ และเป็นแบบอย่างและแรงบันดาลใจให้เยาวชนในการพัฒนาศักยภาพตนเอง
“นายกรัฐมนตรีขอบคุณทั้งนักกีฬาและผู้เกี่ยวข้องทุกๆคน ที่ได้มีส่วนทําให้ในช่วงหลายปีที่ผ่านมานักกีฬาไทยได้คว้าแชมป์ระดับโลกในหลายชนิดกีฬา หรือแม้ไม่ได้แชมป์แต่ก็มีฝีมือการเล่นอยู่ในอันดับต้น ๆ ไม่ว่าจะเป็นกอล์ฟ แบดมินตัน มวยสากล เทควันโด วอลเลย์บอล ฟุตบอล ซึ่งนอกจากจะสร้างชื่อเสียงให้ประเทศแล้วยังสร้างแรงกระตุ้นให้เยาวชนไทยสนใจการเล่นกีฬาที่สามารถเป็นอาชีพแล้วยังเป็นการสร้างค่านิยมการออกกําลังกาย การมีสุขภาพที่ดีซึ่งเป็นพื้นฐานความมั่นคงของประเทศ” น.ส.ไตรศุลี กล่าว
...............................
รัฐบาลไทย-ข่าวทำเนียบรัฐบาล-รองปลัดวรวรรณฯ เป็นประธานการประชุมคณะกรรมการบริหารจัดการค่าใช้จ่ายในการดำเนินงานตามพระราชบัญญัติโรงงาน พ.ศ.2535 ครั้งที่ 4/2564
วันพุธที่ 14 กรกฎาคม 2564
รองปลัดวรวรรณฯ เป็นประธานการประชุมคณะกรรมการบริหารจัดการค่าใช้จ่ายในการดําเนินงานตามพระราชบัญญัติโรงงาน พ.ศ.2535 ครั้งที่ 4/2564
นางวรวรรณ ชิตอรุณ รองปลัดกระทรวงอุตสาหกรรม เป็นประธานการประชุมคณะกรรมการบริหารจัดการค่าใช้จ่ายในการดําเนินงานตามพระราชบัญญัติโรงงาน พ.ศ.2535 ครั้งที่ 4/2564 ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม
วันนี้ (14 กรกฎาคม 2564) นางวรวรรณ ชิตอรุณ รองปลัดกระทรวงอุตสาหกรรม เป็นประธานการประชุมคณะกรรมการบริหารจัดการค่าใช้จ่ายในการดําเนินงานตามพระราชบัญญัติโรงงาน พ.ศ.2535 ครั้งที่ 4/2564 โดยมีนายทาวัญ ทวีถาวรสวัสดิ์ ผู้ช่วยปลัดกระทรวงอุตสาหกรรม ร่วมประชุม ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม และผ่านระบบเทคโนโลยีสารสนเทศ Video Conference (Zoom) ทั้งนี้ การจัดประชุมฯ ดังกล่าวเป็นไปตามข้อกําหนดการบริหารราชการในสถานการณ์ฉุกเฉิน พ.ศ.2548 ฉบับที่ 27 ลงวันที่ 10 กรกฎาคม พ.ศ. 2564
รัฐบาลไทย-ข่าวทำเนียบรัฐบาล-การประชุมเตรียมการในการลงพื้นที่ประชุมคณะรัฐมนตรีอย่างเป็นทางการนอกสถานที่ ครั้งที่ 1/2564 และการตรวจราชการพื้นที่กลุ่มจังหวัดภาคใต้ฝั่งอันดามัน
วันพฤหัสบดีที่ 11 พฤศจิกายน 2564
การประชุมเตรียมการในการลงพื้นที่ประชุมคณะรัฐมนตรีอย่างเป็นทางการนอกสถานที่ ครั้งที่ 1/2564 และการตรวจราชการพื้นที่กลุ่มจังหวัดภาคใต้ฝั่งอันดามัน
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เป็นประธานการประชุมเตรียมการในการลงพื้นที่ประชุมคณะรัฐมนตรีอย่างเป็นทางการนอกสถานที่ ครั้งที่ 1/2564 และการตรวจราชการพื้นที่กลุ่มจังหวัดภาคใต้ฝั่งอันดามัน
การประชุมเตรียมการในการลงพื้นที่ประชุมคณะรัฐมนตรีอย่างเป็นทางการนอกสถานที่ ครั้งที่ 1/2564 และการตรวจราชการพื้นที่กลุ่มจังหวัดภาคใต้ฝั่งอันดามัน (กระบี่ ตรัง พังงา ภูเก็ต ระนอง และสตูล)
วันนี้ (11 พฤศจิกายน 2564) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เป็นประธานการประชุมเตรียมการในการลงพื้นที่ประชุมคณะรัฐมนตรีอย่างเป็นทางการนอกสถานที่ ครั้งที่ 1/2564 และการตรวจราชการพื้นที่กลุ่มจังหวัดภาคใต้ฝั่งอันดามัน (กระบี่ ตรัง พังงา ภูเก็ต ระนอง และสตูล) ระหว่างวันที่ 15-16 พฤศจิกายน 2564 ทั้งนี้ รัฐมนตรีว่าการกระทรวงอุตสาหกรรมและคณะมีกําหนดการเยี่ยมชมสถานประกอบการ บริษัท วู๊ดเวอร์ จํากัด และ ศรีผ่องฟาร์ม จ.กระบี่ โดยมีนายธีระยุทธ วานิชชัง ผู้ช่วยรัฐมนตรีประจํากระทรวงอุตสาหกรรม นายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม นายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม นายกอบชัย สังสิทธิสวัสดิ์ ปลัดกระทรวงอุตสาหกรรม ผู้บริหารระดับสูงของกระทรวงอุตสาหกรรม ร่วมประชุม ณ ห้องประชุม อก.1 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-โฆษกรัฐบาลปัดจัดงบอยุติธรรม แจงรัฐบาลต้องรองรับการดูแลผู้เกษียณและคนชรา ในอนาคตที่จะเพิ่มขึ้นอย่างเพียงพอและยั่งยืน อย่าคิดเอาเองว่าสร้างความเหลื่อมล้ำกดทับประชาชน
วันพุธที่ 1 มิถุนายน 2565
โฆษกรัฐบาลปัดจัดงบอยุติธรรม แจงรัฐบาลต้องรองรับการดูแลผู้เกษียณและคนชรา ในอนาคตที่จะเพิ่มขึ้นอย่างเพียงพอและยั่งยืน อย่าคิดเอาเองว่าสร้างความเหลื่อมล้ํากดทับประชาชน
โฆษกรัฐบาลปัดจัดงบอยุติธรรม แจงรัฐบาลต้องรองรับการดูแลผู้เกษียณและคนชรา ในอนาคตที่จะเพิ่มขึ้นอย่างเพียงพอและยั่งยืน อย่าคิดเอาเองว่าสร้างความเหลื่อมล้ํากดทับประชาชน
วันที่ 1 มิ.ย. 65 นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกรณีที่ พ.ต.อ.ทวี สอดส่อง ส.ส.บัญชีรายชื่อ และเลขาธิการพรรคประชาชาติ อภิปรายร่าง พ.ร.บ.งบประมาณฯ 66 ระบุว่า พล.อ.ประยุทธ์ จันทร์โอชา นายกรัฐมนตรี และรมว.กลาโหม จัดงบอยุติธรรมกับประชาชน ทุ่มบํานาญให้ข้าราชการ สร้างความเหลื่อมล้ํากดทับประชาชน โดยยืนยันว่า ภาระงบประมาณในการดูแลผู้เกษียณอายุและดูแลคนชราภาพของรัฐบาลนั้น สอดคล้องกับการประมาณการว่า ในอนาคตประเทศไทยจะมีผู้เกษียณและคนชราเพิ่มมากขึ้นอย่างรวดเร็ว ดังนั้น จึงเป็นเรื่องปกติที่รัฐบาลต้องเตรียมพร้อมดูแลและบริหารจัดการประเทศให้พร้อมรองรับการดูแลผู้เกษียณและคนชราในอนาคตอย่างเพียงพอและยั่งยืน งบประมาณส่วนหนึ่งยังใช้ไปเพื่อสนับสนุนการเสริมสร้างทักษะอาชีพและสุขภาวะผู้สูงวัยไทยเข้าสู่สังคมสูงวัยอย่างมีคุณภาพ อย่างไรก็ตาม ภาระที่เพิ่มขึ้นนั้นเชื่อว่าไม่มีปัญหากับการเงินการคลังของประเทศ เพราะมูลค่าทางเศรษฐกิจในอนาคตตามแนวทางบริหารจัดการที่รัฐบาลวางเอาไว้นั้น จะทําให้เศรษฐกิจขยายตัวเพิ่มขึ้นตามไปด้วย และสอดคล้องกับกรอบความยั่งยืนทางการคลังของประเทศ
“รัฐบาลมองข้าราชการและประชาชนเป็นคนไทยเท่าเทียมกัน ไม่เคยคิดแบบฝ่ายค้านที่นิยมแบ่งแยกเป็นฝักฝ่ายจนเกิดความแตกแยกภายในประเทศเหมือนที่ผ่าน ๆ มา ข้าราชการมีหน้าที่ทํางาน อํานวยความสะดวก และแก้ปัญหาให้กับประชาชนที่มาติดต่อให้มากที่สุดเท่าที่จะทําได้ จึงไม่ใช่การไปกดทับประชาชนแต่อย่างใด มีแต่รัฐบาลในอดีตต่างหาก ที่มีข่าวบ่อยครั้งว่า จัดสรรงบประมาณแบบเหลื่อมล้ํา ให้พื้นที่ฐานเสียงตัวเองมากกว่าพื้นที่อื่นใช่หรือไม่ ดังนั้นฝ่ายค้านไม่ควรคิดเอาเอง ส่วนงบผูกพันข้ามปีนั้นก็มีมาทุกรัฐบาล เพียงแต่ในสมัยที่ตัวเองเป็นรัฐบาลกลับไม่เคยมองว่าเป็นปัญหา แต่มาข้องใจว่าอาจจะเป็นการฮั้วการประมูลในอนาคตเอาตอนที่ตัวเองกําลังเป็นฝ่ายค้าน ซึ่งเป็นเรื่องที่ไม่ถูกต้อง” นายธนกร กล่าว
รัฐบาลไทย-ข่าวทำเนียบรัฐบาล-ลุงตู่ เปย์เพิ่ม 24 ล้าน ช่วยลูกจ้างถูกเลิกจ้างไร้เงินชดเชย
วันพุธที่ 29 ธันวาคม 2564
ลุงตู่ เปย์เพิ่ม 24 ล้าน ช่วยลูกจ้างถูกเลิกจ้างไร้เงินชดเชย
รมว.แรงงาน เผยหลังรัฐบาลออกระเบียบเพิ่มอัตราและระยะเวลาการจ่ายเงินสงเคราะห์ให้แก่ลูกจ้าง มีผลบังคับใช้ย้อนหลังตั้งแต่ 1 มีนาคม 2563 – 28 กุมภาพันธ์ 2565 ลูกจ้างยื่นขอรับเงินเพิ่ม 2,864 คน เป็นเงิน 24,166,404 บาท ได้รับเงินเป็นของขวัญปีใหม่นี้แน่นอน
นายสุชาติ ชมกลิ่น รัฐมนตรีว่าการกระทรวงแรงงานเปิดเผยว่า จากการที่กระทรวงแรงงานแก้ไขเพิ่มเติมระเบียบคณะกรรมการกองทุนสงเคราะห์ลูกจ้าง ว่าด้วย การจ่ายเงินสงเคราะห์ อัตราเงินที่จะจ่าย และระยะเวลาการจ่ายกรณีการระบาดของโรคติดเชื้อไวรัสโคโรนา 2019 (Coronavirus Disease (COVID-19)) พ.ศ. 2564 โดยปรับเพิ่มอัตราเงินสงเคราะห์ให้กับลูกจ้างที่ถูกเลิกจ้างและไม่ได้รับค่าชดเชยจากนายจ้างในช่วง 1 มีนาคม 2563 – 28 กุมภาพันธ์ 2565 ตามข้อสั่งการของ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมทั้ง พลเอก ประวิตร วงษ์สุวรรณ รองนายกรัฐมนตรี ที่กํากับดูแลกระทรวงแรงงาน ทั้งสองท่านให้ความเป็นห่วงลูกจ้างกลุ่มนี้ได้สอบถามความคืบหน้าเป็นระยะ ซึ่งได้รับรายงานจากกรมสวัสดิการและคุ้มครองแรงงานว่า ในช่วงตั้งแต่วันที่ระเบียบนี้เริ่มมีผลใช้บังคับเมื่อวันที่ 16 ธันวาคม 2564 จนถึงวันที่ 28 ธันวาคม 2564 มีลูกจ้างมาใช้สิทธิขอรับเงินสงเคราะห์จากกองทุนสงเคราะห์ลูกจ้างแล้วทั้ง 2 กรณี จํานวน 2,864 คน เป็นเงิน 24,166,404.40 บาท เป็นกรณีค่าชดเชย จํานวน 1,927 คน เป็นเงิน 19,281,292.13 บาท และกรณีเงินอื่นฯ จํานวน 937 คน เป็นเงิน 4,885,112.27 บาท ในจํานวนนี้มีลูกจ้างจาก 2 บริษัทที่เกี่ยวข้องจํานวนมากได้แก่ บริษัท บริลเลียนท์ อัลไลแอนซ์ ไทย โกลบอล จํากัด จังหวัดสมุทรปราการ มีลูกจ้างมายื่นขอใช้สิทธิรับเงินเพิ่ม 1,086 คน จ่ายแล้ว 661 คน เป็นเงิน 6,232,081.54 บาท และนัดจ่ายในวันที่ 30 ธันวาคม 2564 จํานวน 425 คน เป็นเงิน 4,053,526.12 บาท ในส่วนของลูกจ้าง บริษัท บอดี้ แฟชั่น (ประเทศไทย) จํากัด จังหวัดนครสวรรค์ มีลูกจ้างมายื่นขอใช้สิทธิรับเงินเพิ่ม 1,537 คน จ่ายแล้ว 849 คน เป็นเงิน 8,150,400 บาท และนัดจ่ายในวันที่30 ธันวาคม 2564 จํานวน 688 คน เป็นเงิน 2,323,837.07 บาท ซึ่งลูกจ้างที่มายื่นเรื่องขอใช้สิทธิจะได้รับเงินสงเคราะห์เพิ่มขั้นต่ําคนละ 9,390 บาท เป็นของขวัญปีใหม่นี้แน่นอน
นายนิยม สองแก้ว อธิบดีกรมสวัสดิการและคุ้มครองแรงงานกล่าวเพิ่มเติมว่า ระเบียบคณะกรรมการกองทุนสงเคราะห์ลูกจ้างฉบับนี้ กําหนดเป็นการเฉพาะกรณีสถานการณ์การแพร่ระบาดของโรคติดเชื้อไวรัสโคโรนา 2019 ลูกจ้างที่ถูกนายจ้างเลิกจ้างโดยไม่จ่ายค่าชดเชยหรือเงินอื่นนอกจากค่าชดเชย ได้แก่ ค่าจ้าง ค่าล่วงเวลา ค่าทํางานในวันหยุด และค่าล่วงเวลาในวันหยุด เป็นต้น เพราะเหตุที่นายจ้างไม่สามารถดําเนินกิจการต่อไปได้ และพนักงานตรวจแรงงานมีคําสั่งให้นายจ้างจ่ายค่าชดเชยหรือเงินอื่นตั้งแต่วันที่1 มีนาคม 2563 เป็นต้นไป ลูกจ้างสามารถมายื่นเรื่องขอรับเงินสงเคราะห์เพิ่มเติมได้ ที่สํานักงานสวัสดิการและคุ้มครองแรงงานจังหวัดทุกจังหวัด และสํานักงานสวัสดิการและคุ้มครองแรงงานกรุงเทพมหานคร พื้นที่ 1-10
รัฐบาลไทย-ข่าวทำเนียบรัฐบาล-'ที่ปรึกษา รมว.แรงงาน' มอบรางวัลแก่ผู้โชคดีสลากบำรุงสภากาชาดไทย “บัตรแรงงานเชิญรับโชค” ประจำปี 2564
วันพุธที่ 2 กุมภาพันธ์ 2565
'ที่ปรึกษา รมว.แรงงาน' มอบรางวัลแก่ผู้โชคดีสลากบํารุงสภากาชาดไทย “บัตรแรงงานเชิญรับโชค” ประจําปี 2564
'ที่ปรึกษา รมว.แรงงาน' มอบรางวัลแก่ผู้โชคดีสลากบํารุงสภากาชาดไทย “บัตรแรงงานเชิญรับโชค” ประจําปี 2564
วันที่2กุมภาพันธ์2565เวลา09.30น.นางธิวัลรัตน์อังกินันทน์ที่ปรึกษารัฐมนตรีว่าการกระทรวงแรงงานเป็นประธานพิธีมอบรางวัลสลากบํารุงสภากาชาดไทย"บัตรแรงงานเชิญรับโชค"ประจําปี2564โดยมีนางเธียรรัตน์นะวะมะวัฒน์โฆษกกระทรวงแรงงาน(ฝ่ายการเมือง)นายบุญชอบสุทธมนัสวงษ์ปลัดกระทรวงแรงงานนางสาวบุปผาเรืองสุดรองปลัดกระทรวงแรงงานร่วมเป็นเกียรติและสักขีพยานพิธีมอบรางวัลฯณบริเวณชั้น1อาคารกระทรวงแรงงาน
ทั้งนี้รางวัลสลากบํารุงสภากาชาดไทย"บัตรแรงงานเชิญรับโชค"ประจําปี2564ผู้ได้รับรางวัลที่1รถยนต์นั่งส่วนบุคคลยี่ห้อAll New MG 5รุ่นXจํานวน1คันได้แก่นายสมหมายกิตตินัฏพงษ์รางวัลที่2สร้อยคอทองคําหนัก5บาทจํานวน1รางวัลได้แก่นางเบญจรินทร์จันต๊ะณาเขตและรางวัลที่3สร้อยคอทองคําหนัก1บาทจํานวน6รางวัลได้แก่คุณรุ่งธรรมประเที่ยงคุณรัตนาอําพรัตน์และบริษัทปาริชาติแอสเซทแอนด์คอนสตรัคชั่นจํากัดส่วนผู้ได้รับทองคําหนัก1บาทอีก3รางวัลไม่เข้าร่วมในพิธีดังกล่าว
+++++++++++++++++++
กองเผยแพร่และประชาสัมพันธ์
2กุมภาพันธ์2565
รัฐบาลไทย-ข่าวทำเนียบรัฐบาล-นายกฯ ขอทุกคนยกการ์ดสูง แม้ไทยติดโควิด-19 หลักหมื่น แต่ยอดผู้เสียชีวิตยังต่ำ ขณะที่ โฆษกรัฐบาล เตือนซื้อไม้ swab หวังเคลมเงินประกัน เป็นความผิดทางอาญา
วันอังคารที่ 8 กุมภาพันธ์ 2565
นายกฯ ขอทุกคนยกการ์ดสูง แม้ไทยติดโควิด-19 หลักหมื่น แต่ยอดผู้เสียชีวิตยังต่ํา ขณะที่ โฆษกรัฐบาล เตือนซื้อไม้ swab หวังเคลมเงินประกัน เป็นความผิดทางอาญา
นายกฯ ขอทุกคนยกการ์ดสูง แม้ไทยติดโควิด-19 หลักหมื่น แต่ยอดผู้เสียชีวิตยังต่ํา ขณะที่ โฆษกรัฐบาล เตือนซื้อไม้ swab หวังเคลมเงินประกัน เป็นความผิดทางอาญา หากพบการกระทําผิด จะบังคับใช้กฎหมายอย่างเคร่งครัด
วันที่ 8 กุมภาพันธ์ 2565 นายธนกร วังบุญคงชนะ โฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวถึงสถานการณ์การแพร่ระบาดของโควิด-19 ในขณะนี้ ถึงแม้ว่าผู้ติดเชื้อจะเพิ่มจํานวนขึ้นถึงหลักหมื่นต่อเนื่อง แต่อัตราของผู้ป่วยที่มีอาการรุนแรง และอัตราการเสียชีวิตยังถือได้ว่าค่อนข้างต่ํา อย่างไรก็ตาม นายกรัฐมนตรียังขอประชาชนพยายามระวังตัวเอง โดยเฉพาะจากการสังสรรค์และรวมตัวคนหมู่มาก เนื่องจากการแพร่ระบาดของเชื้อโควิด-19 สายพันธุ์โอมิครอนสามารถแพร่ระบาดได้รวดเร็วมาก การป้องกันตนเองที่ดีที่สุดในขณะนี้คือการฉีดวัคซีนเข็มกระตุ้น เพื่อเพิ่มภูมิต้านโรค โดยเฉพาะผู้ที่เป็นกลุ่มเสี่ยง
โฆษกประจําสํานักนายกรัฐมนตรียังกล่าวเตือนถึงกระแสข่าวการซื้อไม้ swab จากผู้ที่ติดโควิด-19 หวังติดเชื้อเพื่อเคลมประกันว่า ไม่ควรทําอย่างยิ่ง เนื่องจากจะเป็นอันตรายต่อสุขภาพแล้ว หากจงใจทําเพื่อหวังเคลมเงินประกัน ยังถือว่ามีความผิดฐานฉ้อฉลประกันภัย เป็นความผิดทางอาญา มีโทษจําคุกไม่เกิน 3 ปี หรือปรับไม่เกิน 300,000 บาท หรือทั้งจําทั้งปรับ หากพบว่ามีการกระทําความผิดจริงจะบังคับใช้กฎหมายอย่างเคร่งครัด หากมีความจําเป็น ภาคธุรกิจประกันภัย ก็สามารถใช้เวลาในการตรวจสอบข้อเท็จจริงได้โดยจะไม่ถือเป็นการประวิงการจ่ายสินไหมฯ ทั้งนี้เพื่อป้องกันการฉ้อฉลประกันภัย
สําหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 10,398 ราย จําแนกเป็น ผู้ติดเชื้อในประเทศ 10,196 ราย และผู้ป่วยมาจากต่างประเทศ 202 ราย ผู้เสียชีวิตเพิ่มขึ้น 17 ราย ผู้ที่กําลังรักษาตัว 94,243 ราย และมียอดผู้ที่หายป่วยกลับบ้านแล้ว 8,922 ราย ทําให้มียอดผู้ป่วยยืนยันสะสมตั้งแต่ 1 ม.ค. 65 จํานวน 294,434 ราย จํานวนผู้ที่หายป่วยสะสมจํานวน 232,812 ราย ขณะที่รายงานภาพรวมการฉีดวัคซีนโควิด-19 สรุปจํานวนผู้ที่ได้รับได้รับวัคซีนสะสม ตั้งแต่ 28 ก.พ. - 6 ก.พ. 2565 รวม 1118,021,796 โดส ใน 77 จังหวัด แบ่งเป็นผู้ได้รับวัคซีนเข็มที่ 1 สะสม 52,497,515 โดส ผู้ได้รับวัคซีนเข็มที่ 2 สะสม 48,926,180 โดส ผู้ได้รับวัคซีนเข็มที่ 3 สะสม 15,445,145 โดส และผู้ได้รับวัคซีนเข็มที่ 4 สะสม 1,152,956 โดส
-------------------------
รัฐบาลไทย-ข่าวทำเนียบรัฐบาล-รถไฟฟ้าชานเมืองสายสีแดงเพิ่มทางเลือกใหม่ให้แก่ผู้โดยสาร เปิดจำหน่ายบัตรโดยสารประเภทรายเดือน 30 วัน 30 เที่ยว ช่วยแบ่งเบาภาระของผู้โดยสารจากภาวะเศรษฐกิจในปัจจุบัน
วันอังคารที่ 15 กุมภาพันธ์ 2565
รถไฟฟ้าชานเมืองสายสีแดงเพิ่มทางเลือกใหม่ให้แก่ผู้โดยสาร เปิดจําหน่ายบัตรโดยสารประเภทรายเดือน 30 วัน 30 เที่ยว ช่วยแบ่งเบาภาระของผู้โดยสารจากภาวะเศรษฐกิจในปัจจุบัน
รถไฟฟ้าชานเมืองสายสีแดงเพิ่มทางเลือกใหม่ในการเดินทางให้แก่ผู้โดยสารเปิดจําหน่ายบัตรโดยสารประเภทรายเดือน 30 วัน 30 เที่ยว ที่ถือว่ามีความประหยัด และคุ้มค่า ซึ่งจะช่วยแบ่งเบาภาระของผู้โดยสารจากภาวะเศรษฐกิจในปัจจุบันได้
รถไฟฟ้าชานเมืองสายสีแดงเพิ่มทางเลือกใหม่ในการเดินทางให้แก่ผู้โดยสารเปิดจําหน่ายบัตรโดยสารประเภทรายเดือน 30 วัน 30 เที่ยว ที่ถือว่ามีความประหยัด และคุ้มค่า ซึ่งจะช่วยแบ่งเบาภาระของผู้โดยสารจากภาวะเศรษฐกิจในปัจจุบันได้ตามนโยบายของรัฐมนตรีว่าการกระทรวงคมนาคม เมื่อวันที่ 14 กุมภาพันธ์ 2565 ที่ผ่านมา
นายสุเทพ พันธุ์เพ็ง กรรมการผู้อํานวยการใหญ่ บริษัท รถไฟฟ้า ร.ฟ.ท. จํากัด หรือผู้ให้บริการรถไฟฟ้าชานเมืองสายสีแดง กระทรวงคมนาคม เปิดเผยว่าเมื่อวันที่ 14 กุมภาพันธ์ 2565 ที่ผ่านมาบริษัทได้เริ่มเปิดจําหน่ายบัตรโดยสารประเภทรายเดือน 30 วัน 30 เที่ยว ที่ถือว่าเป็นทางเลือกใหม่ให้แก่ผู้โดยสาร และเป็นทางเลือกที่มีความประหยัด และคุ้มค่า ซึ่งจะช่วยแบ่งเบาภาระของผู้โดยสารจากภาวะเศรษฐกิจในปัจจุบันได้ตามนโยบายของรัฐมนตรีว่าการกระทรวงคมนาคม เนื่องจากบัตรโดยสารประเภทรายเดือน 30 วัน 30 เที่ยว ราคา 750 บาท (ราคานี้ไม่รวมค่าธรรมเนียมการออกบัตร 50 บาท) หากคํานวณแล้วจะเฉลี่ยเที่ยวละ 25 บาท เดินทางจากรังสิต - ตลิ่งชัน ระยะทาง 41 กิโลเมตร ประหยัดสูงสุดเพียง 0.60 บาทต่อกิโลเมตร สําหรับข้อกําหนดการใช้บัตรโดยสารประเภทรายเดือน 30 วัน 30 เที่ยว มีดังนี้
: ผู้โดยสารจะไม่สามารถขอคืนเงินได้ในทุกกรณี
: ผู้โดยสารสามารถเติมมูลค่าเที่ยวเดินทางได้ที่ห้องจําหน่ายตั๋วโดยสารเท่านั้น
: วันหมดอายุ 30 วันจะเริ่มนับตั้งแต่เข้าใช้งานครั้งแรก
: เมื่อซื้อบัตรโดยสารแล้วจะต้องใช้เดินทางภายใน 45 วัน มิฉะนั้นจํานวนเที่ยวเดินทางจะถูกตัดเหลือ 0 เที่ยว ,
: หากบัตรโดยสารวันหมดอายุหรือเที่ยวเดินทางหมด สามารถเติมเที่ยวใหม่ได้ ตามเงื่อนไขที่บริษัทฯกําหนด
: กรณีเติมเที่ยวเดินทาง จะนับวันหมดอายุของบัตรโดยสารใหม่ทันที
: กรณีเติมเที่ยวเดินทางต้องมีเที่ยวเดินทางคงเหลือน้อยกว่า 50 เที่ยว
โดยหลังจากเปิดจําหน่ายบัตรดังกล่าววันแรกปรากฏว่าได้รับความสนใจจากผู้โดยสารสอบถามเพื่อหาซื้อบัตรดังกล่าว เป็นจํานวนมาก
หากมีข้อสงสัยสามารถติดต่อสอบถามรายละเอียดข้อมูลเพิ่มเติมได้ที่ส่วนบริการลูกค้า 1690 ตลอด 24 ชั่วโมง รถไฟฟ้าสายสีแดง ยกระดับคุณภาพชีวิตชานเมือง
รัฐบาลไทย-ข่าวทำเนียบรัฐบาล-นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ ลงพื้นที่สำรวจตลาด เมื่อวันอาทิตย์ที่ 19 มิถุนายน 2565 ณ ห้าง Kronan (โครนาน) เมืองเรคยาวิก ประเทศไอซ์แลนด์
วันจันทร์ที่ 20 มิถุนายน 2565
นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ ลงพื้นที่สํารวจตลาด เมื่อวันอาทิตย์ที่ 19 มิถุนายน 2565 ณ ห้าง Kronan (โครนาน) เมืองเรคยาวิก ประเทศไอซ์แลนด์
นายจุรินทร์ กล่าวว่า ห้างโครนานเป็นซุปเปอร์มาร์เก็ตที่ใหญ่เป็นอันดับ 2 ของประเทศไอซ์แลนด์ ซึ่งมี 23 สาขาทั่วประเทศ ซึ่งนําเข้าสินค้าจากเอเชียหลายรายการ ทั้งจีน เวียดนามและไทย  สําหรับสินค้าจากประเทศไทยยังน้อยเพราะต้องนําเข้าผ่านเทรดเดอร์จากอังกฤษ
เยอรมันและเนเธอร์แลนด์เป็นต้น และมีผลไม้เพียงชนิดเดียว คือ มะพร้าวทั้งลูกที่ปอกแล้ว ส่วนที่เหลือเป็นซอสปรุง มีทั้งซอสศรีราชา น้ําจิ้มไก่ เครื่องแกง น้ําปลา รวมทั้งอาหารสําเร็จรูปพร้อมทานแช่แข็ง เช่น ข้าวแกงเขียวหวาน ข้าวผัดเปรี้ยวหวานไก่ ข้าวแกงไก่ เป็นต้น ซึ่งถือว่ารายการทั้งหมดยังไม่มากและคนไอซ์แลนด์ยังรู้จักอาหารไทยสําเร็จรูปไม่มากนัก ถือว่าเป็นโอกาสสําคัญที่เราจะพยายามเปิดตลาดสินค้าไทย โดยให้สามารถนําเข้าจากผู้ส่งออกและผู้ผลิตของเราโดยตรงไม่ผ่านเทรดเดอร์จากอังกฤษ เนเธอร์แลนด์หรือเยอรมัน ขณะนี้ได้มีการเจรจากับผู้บริหารโครนานเรียบร้อยแล้ว จะนําเข้าจากเรามากขึ้น กรมส่งเสริมการค้าระหว่างประเทศจะจัดไปเมืองไทยดูรายการสินค้าทั้งหมดในเมืองไทยที่กระทรวงพาณิชย์เป็นผู้จัดให้ นอกจากนั้นจะจัดจับคู่เจรจาธุรกิจในอนาคตด้วย โดยผู้นําเข้าของไอซ์แลนด์ไปพบกันผ่านระบบออนไลน์กับผู้ผลิตและผู้ส่งออกอาหารจากเมืองไทยและอนุญาตให้จัด In-Store Promotion ที่ห้างโครนานด้วย
“จะเป็นโอกาสทองสําหรับการส่งออกสินค้าไทยโดยเฉพาะสินค้าอาหารหลากหลายรูปแบบมายังห้างโครนาน 23 สาขาทั่วประเทศต่อไป หวังว่าจะนําเข้าอาหารไทยมากขึ้น สินค้าที่ขายดี เช่น ซอสปรุงรส น้ํากะทิและอาหารสําเร็จรูปแช่แข็ง เป็นต้น และที่สําคัญที่นี่เน้นอาหารออร์แกนิก เพราะคนที่นี่สนใจเรื่องสุขภาพ อาหารด้านสุขภาพทั้งหมดจะเป็นช่องทางตลาดสําคัญสําหรับเราที่ไอซ์แลนด์”รองนายกรัฐมนตรีและรัฐมนตรีว่าการกระทรวงพาณิชย์กล่าว
รัฐบาลไทย-ข่าวทำเนียบรัฐบาล-รัฐบาลเปิดบริการคลังข้อมูลธุรกิจให้ประชาชนและผู้ประกอบการใช้งานได้ฟรี
วันอังคารที่ 26 กรกฎาคม 2565
รัฐบาลเปิดบริการคลังข้อมูลธุรกิจให้ประชาชนและผู้ประกอบการใช้งานได้ฟรี
วันเสาร์ที่ 23 กรกฎาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลอํานวยความสะดวกด้านการเข้าถึงข้อมูลแก่ประชาชนโดยเปิดคลังข้อมูลธุรกิจที่ใหญ่ที่สุดในประเทศ DBD DataWarehouse+
ให้ประชาชนและผู้ประกอบธุรกิจใช้บริการฟรี เช่น ตรวจสอบสถานะนิติบุคคลพร้อมข้อมูลเปรียบเทียบกับธุรกิจในประเภทเดียวกันขนาดเดียวกัน ข้อมูลงบการเงินของนิติบุคคล
สะท้อนจุดแข็ง-จุดอ่อน และแนวทางแก้ไข วิเคราะห์ศักยภาพการดําเนินธุรกิจในแต่ละพื้นที่แนวโน้มธุรกิจรายประเภท ตลอดจนค้นหาคู่ค้าทางธุรกิจ
ช่วยให้ผู้ประกอบการสามารถปรับปรุงประสิทธิภาพการบริหารธุรกิจได้ด้วยตนเองและประชาชนเข้าถึงข้อมูลของนิติบุคคลได้ก่อนตัดสินใจลงทุน
ผู้สนใจใช้งานได้ผ่านทางเว็บไซต์กรมพัฒนาธุรกิจการค้า www.dbd.go.th หรือทางแอปพลิเคชัน DBD e-Service
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ครม. เห็นชอบ มท. ขยายระยะเวลาการเปิดรับนักท่องเที่ยวประเภทพิเศษ Special Tourist Visa (STV) ตั้งแต่ 1 ตุลาคม 2564 – 30 กันยายน 2565
วันเสาร์ที่ 9 ตุลาคม 2564
ครม. เห็นชอบ มท. ขยายระยะเวลาการเปิดรับนักท่องเที่ยวประเภทพิเศษ Special Tourist Visa (STV) ตั้งแต่  1 ตุลาคม 2564 – 30 กันยายน 2565
ครม. เห็นชอบ มท. ขยายระยะเวลาการเปิดรับนักท่องเที่ยวประเภทพิเศษ Special Tourist Visa (STV) ตั้งแต่  1 ตุลาคม 2564 – 30 กันยายน 2565
วันนี้ (9 ต.ค.64) นายสุทธิพงษ์ จุลเจริญ ปลัดกระทรวงมหาดไทย เปิดเผยว่า คณะรัฐมนตรีได้ประชุมปรึกษาเมื่อวันที่ 28 กันยายน 2564 มีมติเห็นชอบ ร่าง ประกาศกระทรวงมหาดไทย เรื่อง การอนุญาตให้คนต่างด้าวบางจําพวกอยู่ในราชอาณาจักรเป็นกรณีพิเศษ [ท่องเที่ยวแบบพํานักระยะยาว (Long Stay)] Special Tourist Visa (STV) และประกาศกระทรวงมหาดไทย เรื่อง การอนุญาตให้คนต่างด้าวบางจําพวกอยู่ในราชอาณาจักรเป็นกรณีพิเศษ [ท่องเที่ยวโดยเรือสําราญและกีฬา (เรือยอร์ช)] จํานวน 2 ฉบับให้ใช้บังคับตั้งแต่วันที่ 1 ตุลาคม 2564 ถึง 30 กันยายน 2565 และกระทรวงมหาดไทย ได้จัดทํา ร่าง ประกาศกระทรวงมหาดไทย เรื่อง การอนุญาตให้คนต่างด้าวบางจําพวกอยู่ในราชอาณาจักรเป็นกรณีพิเศษ จํานวน 2 ฉบับ เพื่อเสนอให้นายกรัฐมนตรีและรัฐมนตรีว่าการกระทรวงมหาดไทยลงนาม
.
นายสุทธิพงษ์ จุลเจริญ ปลัดกระทรวงมหาดไทย กล่าวต่อว่า ขณะนี้นายกรัฐมนตรีและรัฐมนตรีว่าการกระทรวงมหาดไทยได้ลงนามในประกาศกระทรวงมหาดไทยฯ ทั้ง 2 ฉบับแล้ว และสํานักเลขาธิการคณะรัฐมนตรีได้นําประกาศลงในราชกิจจานุเบกษาเล่มที่ 138 ตอนพิเศษที่ 240 ง หน้า 7 - 10 ลงวันที่ 1 ตุลาคม 2564 เรียบร้อยแล้ว โดยสามารถสืบค้นประกาศกระทรวงมหาดไทยฯ ทั้ง 2 ฉบับได้ที่เว็บไซต์ www.mratchakitcha.soc.go.th
.
ประกาศกระทรวงมหาดไทย เรื่อง การอนุญาตให้คนต่างด้าวบางจําพวกอยู่ในราชอาณาจักรเป็นกรณีพิเศษ [ท่องเที่ยวแบบพํานักระยะยาว (Long Stay)] >>> http://www.ratchakitcha.soc.go.th/DATA/PDF/2564/E/240/T_0007.PDF
ประกาศกระทรวงมหาดไทย เรื่อง การอนุญาตให้คนต่างด้าวบางจําพวกอยู่ในราชอาณาจักรเป็นกรณีพิเศษ [ท่องเที่ยวโดยเรือสําราญและกีฬา (เรือยอร์ช)] >>> http://www.ratchakitcha.soc.go.th/DATA/PDF/2564/E/240/T_0009.PDF
รัฐบาลไทย-ข่าวทำเนียบรัฐบาล-เครือข่ายแท็กซี่ขึ้นป้ายขอบคุณ‘ลุงตู่’‘รมว.เฮ้ง’ยื่นมือช่วยเหลือ ให้มีกิน มีใช้ ยามวิกฤตก่อนคืนผิวจราจรหน้ากระทรวงแรงงาน
วันพุธที่ 4 สิงหาคม 2564
เครือข่ายแท็กซี่ขึ้นป้ายขอบคุณ‘ลุงตู่’‘รมว.เฮ้ง’ยื่นมือช่วยเหลือ ให้มีกิน มีใช้ ยามวิกฤตก่อนคืนผิวจราจรหน้ากระทรวงแรงงาน
เครือข่ายแท็กซี่ขึ้นป้ายขอบคุณ‘ลุงตู่’‘รมว.เฮ้ง’ ได้เล็งเห็นความสําคัญและมีความเมตตาต่อคนขับรถแท็กซี่ ยื่นมือช่วยเหลือ ให้มีกิน มีใช้ ยามวิกฤตก่อนคืนผิวจราจรหน้ากระทรวงแรงงาน
เมื่อวันที่ 4 สิงหาคม 2564 เวลา 16.30 น. เครือข่ายคนขับรถแท็กซี่ นําโดย นายธนพล ติ้วเจริญ สมาชิกสมาคมการค้าเครือข่ายแท็กซี่ไทย และเพื่อน ๆ สมาชิกได้เดินทางมายังด้านหน้ากระทรวงแรงงาน บริเวณถนนมิตรไมตรี เขตดินแดง โดยนายธนพล กล่าวว่า ในวันนี้ตนและเพื่อน ๆ สมาชิกสมาคมการค้าเครือข่ายแท็กซี่ไทย ได้เดินทางมายังบริเวณด้านหน้ากระทรวงแรงงานเพื่อมาติดป้ายแสดงข้อความขอบคุณท่านนายกรัฐมนตรี พล.อ.ประยุทธ์ จันทร์โอชา และท่านสุชาติ ชมกลิ่น รัฐมนตรีว่าการกระทรวงแรงงาน ที่ได้เล็งเห็นความสําคัญและมีความเมตตาต่อคนขับรถแท็กซี่ พวกเราชาวแท็กซี่เองรู้สึกดีใจที่ท่านได้สนับสนุนข้าวสารอาหารแห้งเพื่อแบ่งเบาภาระค่าใช้จ่ายให้แก่ครอบครัวคนขับแท็กซี่ เราจึงได้มาเลื่อนรถแท็กซี่ที่จอดค้างไว้ออกจากพื้นผิวจราจรบริเวณปากทางเข้ากระทรวงแรงงานเพื่อไม่ให้กีดขวางทางจราจร
นายธนพล กล่าวต่อว่า ในนามชาวแท็กซี่ขอบคุณท่านนายกรัฐมนตรีและรัฐมนตรีกระทรวงแรงงาน ที่สนับสนุนทั้งข้าวสารอาหารแห้ง น้ําดื่ม บะหมี่กึ่งสําเร็จรูป สเปรย์แอลกอฮอล์ หลายสิ่งหลายอย่างที่ท่านได้ให้มาเป็นน้ําใจในยามวิกฤต เพื่อให้แท็กซี่พึงที่จะได้รับในเบื้องต้นในการเยียวยาที่ท่านสามารถจะช่วยพวกเราได้ ซึ่งพวกเราดีใจและภูมิใจที่ท่านให้ความเมตตาแท็กซี่ทั่วไปไม่ใช่เฉพาะสมาชิกในสหกรณ์เท่านั้นที่จะได้รับประโยชน์ในครั้งนี้ด้วย
ทั้งนี้ ก่อนหน้านี้ เมื่อวันที่ 2 สิงหาคมที่ผ่านมา นายวิฑูรย์ แนวพานิช นายกสมาคมการค้าเครือข่ายแท็กซี่ไทย ได้เข้าพบกับ นายสุชาติ ชมกลิ่น รัฐมนตรีว่าการกระทรวงแรงงาน เพื่อรายงานสภาพปัญหาของคนขับแท็กซี่ให้ได้ทราบ และ รมว.แรงงาน ได้บอกกล่าวความห่วงใยของท่านนายกรัฐมนตรีให้ดูแลทุกคนไม่ให้ตกหล่น เบื้องต้นได้มอบข้าวสารขนาดถุงละ 5 กิโลกรัม จํานวน 1,000 ถุง เพื่อบรรเทาผลกระทบอย่างเร่งด่วน และพี่น้องแท็กซี่ที่มารับสิ่งของต่างซาบซึ้งใจ และฝากขอบคุณท่านนายกรัฐมนตรี ที่ระลึกถึงพวกเขาในครั้งนี้ด้วย
รัฐบาลไทย-ข่าวทำเนียบรัฐบาล-“อนุชา” ย้ำเตือน ประชาชนซื้อสลากดิจิทัลมาขายสิทธิต่อมีความผิดตามกฎหมาย พร้อมเตรียมเพิ่มสลากดิจิทัลในระบบ เป็น 7 ล้านฉบับ เพิ่มจุดจำหน่ายสลาก 80 บาท เป็น 1,077 จุดทั่วประเทศ
วันพุธที่ 6 กรกฎาคม 2565
“อนุชา” ย้ําเตือน ประชาชนซื้อสลากดิจิทัลมาขายสิทธิต่อมีความผิดตามกฎหมาย พร้อมเตรียมเพิ่มสลากดิจิทัลในระบบ เป็น 7 ล้านฉบับ เพิ่มจุดจําหน่ายสลาก 80 บาท เป็น 1,077 จุดทั่วประเทศ
“อนุชา” ย้ําเตือน ประชาชนซื้อสลากดิจิทัลมาขายสิทธิต่อมีความผิดตามกฎหมาย พร้อมเตรียมเพิ่มสลากดิจิทัลในระบบ เป็น 7 ล้านฉบับ เพิ่มจุดจําหน่ายสลาก 80 บาท เป็น 1,077 จุดครอบคลุมทั่วประเทศ 1 สิงหาคมนี้
วันที่ 6 กรกฎาคม 2565 นายอนุชา นาคาศัย รัฐมนตรีประจําสํานักนายกรัฐมนตรี ประธานคณะกรรมการแก้ไขปัญหาการจําหน่ายสลากเกินราคา ย้ําการนําสลากดิจิทัลมาจําหน่ายต่อเกินราคา มีโทษ จําคุกไม่เกิน 1 เดือน หรือปรับไม่เกิน 1,000 บาท หรือทั้งจําทั้งปรับ ขอให้ประชาชนที่จะซื้อสิทธิ์สลากดิจิทัลจากผู้อื่น ให้เพิ่มความระมัดระวัง และหลีกเลี่ยงการซื้อต่ออย่างเด็ดขาด เพราะในระบบการจําหน่ายสลากดิจิทัล ผ่านแอปเป๋าตัง จะบันทึกชื่อผู้ซื้อไว้อย่างชัดเจน โดยให้สิทธิการเป็นกรรมสิทธิของผู้ซื้อที่เป็นเจ้าของบัญชีแอปเป๋าตังเท่านั้น ดังนั้นเมื่อถูกรางวัล เงินรางวัลจะโอนเข้าบัญชีผู้ซื้อ ไม่สามารถโอนสิทธิเปลี่ยนมือการขึ้นรางวัลไปให้บุคคลอื่นได้ หรือกรณีหากจะมารับสลากฯ ที่สํานักงานฯ ก็จะต้องใช้ชื่อผู้ซื้อยืนยันตัวตนในการมารับสลากฯ
นายอนุชาฯ แนะนําให้ประชาชนซื้อสลากดิจิทัลโดยตรง ผ่านแอพเป๋าตังเท่านั้น ซึ่งระบบมีความปลอดภัยสูง ทั้งความเป็นเจ้าของสลาก และการขึ้นเงินรางวัล พร้อมย้ําเตือนผู้ที่ซื้อสลากดิจิทัลนําไปขายสิทธิต่อให้ผู้อื่นในราคาเกินกว่าใบละ 80 บาท จะมีความผิดถูกดําเนินคดีฐานขายสลากฯ เกินราคา ซึ่งสํานักงานสลากฯ มีระบบที่สามารถตรวจสอบได้ว่าสลากฯ นั้นใครเป็นผู้ซื้อและเป็นเจ้าของ โดยหากมีการนําไปขายต่อหรือขายเกินราคา สํานักงานสลากฯ จะดําเนินการแจ้งต่อเจ้าหน้าที่ เพื่อดําเนินคดีตามกฎหมายอย่างเคร่งครัดต่อไป โดยจะไม่มีการละเว้น
“สําหรับการจุดจําหน่ายสลากฯ ราคา 80 บาท ปัจจุบันดําเนินการแล้ว จํานวน 754 จุดทั่วประเทศ และจะเพิ่มจุดจําหน่ายเพิ่มขึ้นเรื่อยๆ เพื่อให้ประชาชนสามารถซื้อสลากได้ในราคา 80 บาท โดยในงวดวันที่ 1 สิงหาคม 2565 จะมีจุดจําหน่ายฯ รวมทั้งสิ้น 1,077 จุด และจะเพิ่มปริมาณสลากดิจิทัลในระบบอีก 2 ล้านฉบับ รวมเป็น 7 ล้านฉบับ” นายอนุชาฯ กล่าว
รัฐบาลไทย-ข่าวทำเนียบรัฐบาล-กรมทางหลวงเชิญชวนประชาชนดาวน์โหลดแอปพลิเคชัน “ท่องทางหลวง (Trips On Thai Highways)” เพื่อการเดินทางช่วงเทศกาลสงกรานต์ 2565
วันจันทร์ที่ 11 เมษายน 2565
กรมทางหลวงเชิญชวนประชาชนดาวน์โหลดแอปพลิเคชัน “ท่องทางหลวง (Trips On Thai Highways)” เพื่อการเดินทางช่วงเทศกาลสงกรานต์ 2565
หากต้องการสอบถามรายละเอียดเพิ่มเติมได้ที่สายด่วน ทล. โทร. 1586 (โทรฟรีทุกเครือข่ายตลอด 24 ชั่วโมง)
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า กรมทางหลวง (ทล.) ได้ทําการเพิ่มช่องทางในการติดตามสภาพการจราจรในช่วงเทศกาลสงกรานต์ 2565 เพื่อเป็นข้อมูลให้กับผู้ใช้ทาง ได้วางแผนการเดินทางล่วงหน้าไปยังภูมิภาคต่าง ๆ ในช่วงเทศกาลดังกล่าว โดยล่าสุดได้เปิดตัวแอปพลิเคชัน “ท่องทางหลวง (Trips On Thai Highways)” แอปพลิเคชัน ทล. สําหรับให้บริการประชาชนผู้ใช้ทางหลวงในการค้นหาจุดที่ตั้ง และรายละเอียดข้อมูลการให้บริการต่าง ๆ ของ ทล. เช่น ที่ตั้งหน่วยงาน ลานกางเต็นท์ จุดเช็กอิน ที่พักริมทาง สถานที่ท่องเที่ยว พร้อมนําทางไปยังจุดบริการ สามารถค้นหาบริการต่าง ๆ จากพิกัด Current Location หรือตามพื้นที่จังหวัด แสดงรายละเอียดข้อมูลการให้บริการ ภาพสถานที่ พร้อมพิกัดแนะนําเส้นทางในการเดินทางไปสู่จุดให้บริการ มีการให้คะแนนความพึงพอใจ และส่งความคิดเห็นไปยัง ทล. เพื่อพัฒนาปรับปรุงการให้บริการที่ดีขึ้นต่อไป มีเบอร์ติดต่อจุดให้บริการต่าง ๆ กรณีต้องการสอบถามข้อมูลอื่น ๆ เพิ่มเติม มีเบอร์ฉุกเฉินหน่วยงานต่าง ๆ เพื่อขอการช่วยเหลือกรณีมีเหตุจําเป็น และมีข่าวสารต่าง ๆ ที่เป็นประโยชน์และทันสมัยในการใช้ทางหลวง นอกจากนี้ยังมี แอปพลิเคชันอื่น ๆ ของ ทล. ซึ่งประชาชนผู้ใช้ทางสามารถเข้าติดตามสภาพการจราจรทั้งมุมสูงและกล้อง CCTV แบบ Real Time ตามสายทางผ่านแอปพลิเคชัน ได้แก่
1. Thailand Highway Traffic โดยให้เลือกที่หัวข้อการแจ้งเตือน จากนั้นเลือก Tab “ข่าวสาร” และเลือก “แสดงเนื้อหา” เพื่อกดลิงก์ทําการรับชมภาพมุมสูง (โดรน) บนทางหลวงเส้นทางสายหลักในกรณีไลฟ์สดหรือวิดีโอคลิปและดูสภาพการจราจรผ่านกล้อง CCTV ตามทางหลวงจากเมนู “กล้องจราจร” ในแอปพลิเคชันได้อีกด้วย ซึ่งจะทําให้ผู้ใช้ทางได้รับความสะดวกรวดเร็วในการเดินทางยิ่งขึ้นและคาดว่าจะช่วยปัญหาการจราจรติดขัดอีกทางหนึ่งได้เป็นอย่างดี
2. M Traffic แอปพลิเคชันติดตามสภาพจราจรแบบ Real Time และตรวจสอบปริมาณการจราจรเหตุการณ์ผิดปกติบนมอเตอร์เวย์ ในรูปแบบเส้นสี ตําแหน่งอุบัติเหตุ และความผิดปกติบนเส้นทาง ตําแหน่งด่านเก็บค่าธรรมเนียมผ่านทาง และราคาค่าธรรมเนียม ตําแหน่งจุดพักรถ และ Service Area Update ข้อมูลข่าวสารของมอเตอร์เวย์ เพื่อช่วยท่านในการวางแผนการเดินทาง ให้ถึงที่หมายได้อย่างรวดเร็วและปลอดภัย
3. DOH to Travel แอปพลิเคชันที่เชื่อมโยงข้อมูลงานทางจากระบบรายงานและติดตามของ ทล. แนะนําเส้นทางพร้อมคํานวณระยะทาง สามารถตรวจสอบสถานที่สําคัญใกล้เคียงรัศมีไม่เกิน 5 กิโลเมตร พร้อมแจ้งเหตุการณ์ที่พบบนทางหลวง
นอกจากนั้น ทล. ยังมีช่องทางการให้บริการช่วยเหลือฉุกเฉินบนทางหลวงตลอด 24 ชั่วโมง ผ่านทางแอปพลิเคชัน LINE เพียงสแกน QR code หรือเพิ่มเพื่อน DOH1586 ทําการลงทะเบียนแล้วเลือกข้อมูลเพื่อต้องการความช่วยเหลือ เลือกตําแหน่งและใส่ข้อมูลเพิ่มเติม ทั้งนี้ ผู้ใช้เส้นทางสามารถดาวน์โหลดแอปพลิเคชัน ทั้งระบบ IOS และ Android ได้ที่ App Store และ Google Play Store หากต้องการสอบถามรายละเอียดเพิ่มเติมได้ที่สายด่วน ทล. โทร. 1586 (โทรฟรีทุกเครือข่ายตลอด 24 ชั่วโมง)
รัฐบาลไทย-ข่าวทำเนียบรัฐบาล-​นายศักดิ์สยาม ชิดชอบ รัฐมนตรีว่าการกระทรวงคมนาคม ให้ นายอูชิซเว เอกอัครราชทูตสาธารณรัฐแห่งสหภาพเมียนมาประจำประเทศไทยเข้าพบ
วันพุธที่ 17 สิงหาคม 2565
​นายศักดิ์สยาม ชิดชอบ รัฐมนตรีว่าการกระทรวงคมนาคม ให้ นายอูชิซเว เอกอัครราชทูตสาธารณรัฐแห่งสหภาพเมียนมาประจําประเทศไทยเข้าพบ
ร่วมหารือการพัฒนาความร่วมมือด้านคมนาคมขนส่ง เชื่อมโยงการเดินทาง เพิ่มมูลค่าการค้าชายแดนระหว่างสองประเทศ
นายศักดิ์สยาม ชิดชอบ รัฐมนตรีว่าการกระทรวงคมนาคม ให้ นายอูชิซเว (H.E. Mr. U Chit Swe) เอกอัครราชทูตสาธารณรัฐแห่งสหภาพเมียนมาประจําประเทศไทยเข้าพบ เพื่อเข้าเยี่ยมคารวะในโอกาสเข้ารับตําแหน่งเอกอัครราชทูตสาธารณรัฐแห่งสหภาพเมียนมาประจําประเทศไทย และหารือเกี่ยวกับการพัฒนาความร่วมมือด้านคมนาคมขนส่งระหว่างประเทศไทยกับสหภาพเมียนมา โดยมี นายชยธรรม์ พรหมศร ปลัดกระทรวงคมนาคม นายจิรุตม์ วิศาลจิตร อธิบดีกรมการขนส่งทางบก และนายมนตรี เดชาสกุลสม รองอธิบดีกรมทางหลวง และหน่วยงานที่เกี่ยวข้องเข้าร่วมหารือ ในวันที่ 17 สิงหาคม 2565 ณ ห้องประชุม 204 ชั้น 2 อาคารรัฐสภา
นายศักดิ์สยาม ชิดชอบ ได้กล่าวถึงการพัฒนาด้านโครงสร้างพื้นฐานของไทยตามนโยบายของพลเอก ประยุทธ์ จันทร์โอชา นายกรัฐมนตรี ที่มุ่งการพัฒนาโครงสร้างพื้นฐานและให้บริการคมนาคมขนส่ง ซึ่งมีส่วนสําคัญในการขับเคลื่อนการพัฒนาเศรษฐกิจ สังคม ยกระดับคุณภาพชีวิตของประชาชน เพิ่มขีดความสามารถในการแข่งขันของประเทศ และการเชื่อมต่อเส้นทางคมนาคมกับประเทศเพื่อนบ้าน โดยกระทรวงคมนาคมได้รับนโยบายดังกล่าวมาขับเคลื่อนการพัฒนาโครงสร้างพื้นฐานในทุกมิติ เพื่อสนับสนุนให้เกิดการขนส่งอย่างมีประสิทธิภาพ คุ้มค่า และปลอดภัย เชื่อมโยงอย่างไร้รอยต่อทั้งภายในประเทศและระหว่างประเทศ สําหรับความร่วมมือด้านการคมนาคมระหว่างประเทศไทยและสหภาพเมียนมาได้ดําเนินมาอย่างต่อเนื่องและยาวนาน  ในการส่งเสริมด้านการค้าการลงทุนผ่านความร่วมมือด้านการคมนาคมขนส่งและระบบโลจิสติกส์ระหว่างสองประเทศและภูมิภาคอาเซียน โดยการประชุมในครั้งนี้ได้ร่วมหารือในประเด็นด้านความร่วมมือระหว่างกันทุกมิติครอบคลุม ทางบก ทางน้ํา ทางราง และทางอากาศ ได้แก่ การดําเนินการตามบันทึกความเข้าใจในการเริ่มใช้ความตกลงว่าด้วยการขนส่งข้ามพรมแดนในอนุภูมิภาคลุ่มแม่น้ําโขง (Initial Implementation of Cross-Border Transport Facilitation Agreement: IICBTA) ในการขนส่งสินค้าและผู้โดยสารระหว่างไทย - เมียนมา การพัฒนาเส้นทางท่าเรือและเส้นทางรถไฟ การพัฒนาความเชื่อมโยงด้านการบินระหว่างกัน ซึ่งจะเป็นประโยชน์ต่อการพัฒนาทางเศรษฐกิจ สังคม และประชาชนของทั้งสองประเทศ
ในการนี้ รัฐมนตรีว่าการกระทรวงคมนาคม ได้ร่วมแสดงความยินดีกับเอกอัครราชทูตสาธารณรัฐแห่งสหภาพเมียนมาประจําประเทศไทยในโอกาสเข้ารับตําแหน่งอย่างเป็นทางการ พร้อมมีมติในการจัดตั้งคณะทํางานร่วมกันระหว่าง 2 ฝ่ายเพื่อเดินหน้าผลักดันความร่วมมือกับสหภาพเมียนมาในมิติด้านการคมนาคมขนส่งการค้าการลงทุน และการสัญจรระหว่างกันให้สะดวก รวดเร็ว ปลอดภัย เพื่อส่งเสริมความสัมพันธ์ของทั้งสองประเทศให้แน่นแฟ้นยิ่งขึ้นต่อไป